open-index/open-wikipedia-markdown huggingface dataset:
Hieroglyf

**Hieroglyf** môže byť:
*v písme: jednotka hieroglyfického písma, pozri hieroglyfické písmo
*v architektúre: obrázok reprezentujúci (a) myšlienku s cieľom sprostredkovať nejaký význam, (b) slovo alebo koreň slova, alebo (c) zvuk, ktorý je časťou slova 
*v okultizme a pod.:
** symbolická ilustrácia v astrologickom almanachu
** symbol napísaný médiom automatickým alebo priamym písaním 
*v geológii: nepravidelnosť na vrstvových plochách pieskovcových alebo bridlicových vrstiev, pozri hieroglyf (geológia)
*v teórii hieroglyfov: pocit, pozri teória hieroglyfov
*hovorovo: niečo nečitateľné, nerozlúštiteľné

**Hieroglyfy** môže byť:
*množné číslo od hieroglyf
*hieroglyfické písmo

## Referencie
Bezkontextová gramatika

**Bezkontextová gramatika** je frázová gramatika, ktorej prepisovacie pravidlá majú tvar *X* → *w*, kde *X* je neterminál a *w* je ľubovoľná vetná forma. Názov *bezkontextová* vychádza z toho, že neterminály sa prepisujú bez ohľadu na kontext, v ktorom sa nachádzajú.

Bezkontextovými gramatikami sa veľmi často popisujú bežné programovacie jazyky, hoci tieto sú málokedy bezkontextové (napr. Pascal alebo C). Bezkontextové jazyky však vieme pomerne efektívne parsovať a konštrukcie, ktoré nie sú bezkontextové (napr. deklarácie a používanie premenných) sa ošetrujú zvlášť.

Kategória:Formálne jazyky
Hierónymos Rodský

**Hierónymos R(h)odský** alebo **Hieronymos R(h)odský** bol grécky filozof, predstaviteľ aristotelizmu.

## Externé odkazy
* 

Kategória:Filozofi starovekého Grécka
Generatívna gramatika

**Generatívna gramatika** (*transformačná gramatika,  transformačno-generatívna gramatika*) je lingvistická koncepcia založená americkým jazykovedcom Chomskym na predpoklade, že konkrétne vety sa produkujú pomocou transformácií abstraktných hĺbkových štruktúr na konkrétne povrchové štruktúry. Generatívna gramatika vykladá jazyk ako systém pravidiel umožňujúcich vytvárať nekonečný počet gramaticky správnych viet. Chomsky chápe svoju generatívnu gramatiku ako opis
kompetencie toho, kto hovorí, čiže znalosť jazyka, ktorú má hovoriaci. Kompetencia hovoriaceho nie je prístupná bezprostrednému pozorovaniu. Chomského generatívna gramatika má mentalistický základ a predstavuje antitézu k antimentalizmu a behaviorizmu napr. Bloomfielda.

## Externé odkazy
* 

Kategória:Jazykoveda
Kontextová gramatika

**Kontextová gramatika** je formálna gramatika *G* = (*N*, Σ, *P*, *S*), v ktorej sú pravidlá v P tvaru

: α*A*β → αγβ
s *A* ∈ *N* (t. j., *A* je jeden neterminálny symbol) a α a β ∈ (*N* ∪ Σ)* (t. j., α a β sú reťazce neterminálnych a terminálnych symbolov) a γ ∈ (*N* ∪ Σ)+ (t. j., γ je neprázdny reťazec neterminálnych a terminálnych symbolov). Ak sa S nevyskytuje na pravej strane žiadneho pravidla, môže gramatika obsahovať i pravidlo
: S → ε 

kde ε značí prázdny reťazec.

Ďalej platí, že dĺžka ľavej strany každého pravidla musí byť menšia alebo rovná dĺžke pravej strany daného pravidla.

Názov *kontextová* je odvodený od faktu, že α a β tvoria kontext, ktorý určuje, či *A* je možné nahradiť γ alebo nie. Týmto sa odlišuje od bezkontextovej gramatiky, kde sa kontext neterminálneho symbolu neberie do úvahy. Formálny jazyk, ktorý je možné opísať kontextovo citlivou gramatikou sa nazýva kontextovo citlivý jazyk.

Koncept kontextovej gramatiky zaviedol Noam Chomsky v 50. rokoch 20. storočia ako spôsob opisu syntaxe prirodzených jazykov, kde je skutočne častým javom, že slovo môže alebo nemusí byť vhodné na danom mieste v závislosti na kontexte.

Kategória:Formálne jazyky
Pogeneratívna gramatika

**Pogeneratívna gramatika** je potransformačná gramatika – americká lingvistika 70.80. rokov 20. storočia.

## Externé odkazy

* 

Kategória:Gramatika
Hilarius Pictaviensis

Svätý **Hilarius Pictaviensis** alebo **Hilarius z Poitiers** (* okolo 315, Poitiers – † 367, Poitiers) bol latinský cirkevný otec, spisovateľ a biskup z Pictavia (dnes Poitiers) v Galii. V rodnom meste bol biskupom od roku 350. 

## Život
Pochádzal z pohanskej rodiny. Spismi sa usiloval o jednotu cirkvi (*Contra Arianos (Proti ariánom)* a i.), za čo bol poslaný do vyhnanstva v Malej Ázii. Tu napísal svoje hlavné dielo o sv. Trojici (*De trinitate*, 12 kníh) v ťažko zrozumiteľnom štýle. Po návrate presadil v Galii ortodoxné kresťanstvo.

## Uctievanie
Katolícka cirkev si ho podľa Rímskeho martyrológia pripomína 13. januára. Pápež Pius IX. mu v utorok 13. mája 1851 udelil titul Učiteľ Cirkvi.

## Referencie


## Pozri aj

* Zoznam svätcov Katolíckej cirkvi

## Externé odkazy
* Generálna audiencia Benedikta XVI. o sv. Hiláriovi (10. október 2007) (anglicky)

Kategória:Francúzski teológovia
Kategória:Francúzski katolícki svätci
Kategória:Cirkevní otcovia
Kategória:Učitelia cirkvi
Kategória:Narodenia v 4. storočí
Kategória:Úmrtia v 4. storočí
Kategória:Katolícki svätci majúci sviatok 13. januára
Gramatika (informatika)

**Gramatika** je množina pravidiel určujúcich, ktoré vety (t. j. postupnosti znakov a hlások) patria do jazyka a ktoré nie.

## Externé odkazy
* 

Kategória:Formálne jazyky
Univerzálna gramatika

**Univerzálna gramatika** je gramatika, ktorú tvoria jazykové univerzálie čiže všeobecné jazykové formy. Jazykové univerzálie sú vrodené idey, čiže informácie nezávislé od skúsenosti, tvoriace druhovo špecifický, biologicky determinovaný apriórny systém. Od univerzálnej gramatiky sa odvodzujú všetky špeciálne gramatiky všetkých jazykov. V tom je základ podobnosti všetkých ľudských jazykov. Táto vrodená, genetická informácia umožňuje dieťaťu transformovať univerzálnu gramatiku no špeciálnu gramatiku svojho materského jazyka. Preto sa podľa Chomského dieťa učí svoju materčinu tak ľahko. Má vrodenú schopnosť uskutočniť túto transformáciu na základe jednoduchých jazykových skúseností.

## Gramatika - druhy/príklady
*gramatika
*bezkontextová gramatika
*generatívna gramatika
*kontextová gramatika
*pogeneratívna gramatika

## Gramatika - názory na ňu
*gramatika (informatika)

## Gramatika - významové útvary
*absolútno

## Externé odkazy
* 

Kategória:Jazykoveda
Himatión

[náhľad|Sochy pri „Dome Kleopatry“ v [Dilos, Grécko. Muž a žena na sebe majú oblečený himatión.]]
**Himatión** alebo **himation** (gr.) je plášť z ťažkej látky, ktorý v starovekom Grécku
nosili muži aj ženy.

## Externé odkazy
* 

Kategória:Spoločnosť v starovekom Grécku
Kategória:Odevy
Gramatológia

**Gramatológia** je veda o systémoch zápisu a o písme. Termín zaviedol lingvista Ignace Gelb v roku 1952. Zahrnuje typológiu písiem, analýzu ich štruktúrnych vlastností, vzťah medzi písaným a hovoreným jazykom.  V širšom zmysle sa do nej zaraďuje aj výskum gramotnosti.

## Referencie

## Externé odkazy
*
Hínajána

**Hínajána** (- sanskritský kmeň - písmom dévanagárarí हीनयान - doslova: *malé vozidlo* alebo *malá cesta*;  sanskritský nominatív: **hínajánam**; iné názvy: **hínajánový/južný/starší/starý/raný budhizmus, malé vozidlo, malá cesta, malý voz**, nekodifikované tvary: **hínajánový/južný/starší/starý/raný buddhizmus**) je smer budhizmu, ktorý sa rozšíril na juh a juhovýchod od Indie, učenie thérov, čiže starších alebo bezprostredných Budhových žiakov. Jeho kanonickým textom je Pálijský kánon. Doktrinálny konflikt je základnou dimenziou systému. Hlavnými školami hinajány sú théraváda a sarvástiváda.

V systéme hínajány existuje základná dichotómia medzi *chudobnou* a *bohatou* tradíciou, medzi tendenciou antropickou a tendenciou transcedentálnou. Prvá zdôrazňuje ľudskú dimenziu zakladateľa, druhá jeho božskú dimenziu. 

Prvá schizma v budhizme (medzi stháviravádou a mahásanghou) sa odohrala v Pátaliputre na treťom koncile okolo roku 250 pred Kr. Jadrom sporu bola kvalita arhatu, jeho nepoškvrnenosť alebo vystavenosť poškvrneniu.

V južnom budhizme sa pluralistické filozofické systémy pokušali racionálne uchopiť skutočnosť. Teória poznania hínajány je sčasti realistická, sčasti skeptická.

## Pozri aj
* mahájána
* vadžrajána
* budhistická filozofia
* sáutrántika
* stháviraváda

## Externé odkazy
* 

Kategória:Školy budhizmu
Počítačová gramotnosť

**Počítačová gramotnosť** je schopnosť nielen písať, ale aj ovládať základné operácie práce na počítači. Jedna zo základných súčastí novodobého vzdelávania každého človeka, nielen počítačového profesionála. Zahrnuje: súbor vedomostí o možnostiach a medziach počítačov a programovania pre počítače; súbor schopností vhodne definovať úlohu a riešiť ju pomocou počítača; súbor návykov nevyhnutných pre obsluhu počítača; súbor pozitivnych postojov, hodnôt a očakávaní súvisiacich s počítačmi.

## Externé odkazy
* 

Kategória:Informatika
Kategória:Gramotnosť
Hindúkuš

**Hindúkuš** je horská sústava v Strednej Ázii v Afganistane, Pakistane a sčasti Indii. 

Je dlhá 800 km, najvyšší vrch je Tirič Mír (). Sú tu ľadovce, časté zemetrasenia. Západná časť je nižšia s reliéfom alpského typu; východná časť je plošina so samostatnými ostrými a nedostupnými ľadovcovými štítmi nad 

Žijú tu Afganci, Kafíri a Tadžici.

## Iné projekty

Kategória:Pohoria v Afganistane
Kategória:Pohoria v Pakistane
Antonio Gramsci

**Antonio Gramsci** (* 23. január 1891, Ales, Taliansko - 27. apríl 1937, Rím) bol navýznamnejší taliansky neo-marxistický filozof 20.storočia. 

Pozornosť venoval hlavne problémom historického materializmu: vzťah medzi základňou a nadstavbou, proletariátom a inteligenciou, osobnosť, ideológia,...

## Iné projekty

## Externé odkazy
* 

Kategória:Talianski filozofi
Kategória:Talianski ateisti
Kategória:Politickí filozofi
Granadský sultanát

**Granadský sultanát** bol posledný arabský štát v Španielsku 1232 – 1492 s hlavným mestom Granada (sídlo vládnucej dynastie Nasrovcov palác Alhambra). Patrili k nemu aj prístavné mestá Malaga, Almería.

## Externé odkazy
* 

Kategória:Dejiny Španielska
Kategória:Zaniknuté štáty
Herman Friedrich Wilhelm Hinrichs

**Herman Friedrich Wilhelm Hinrichs** (* 22. apríl 1794, Wangerland, Nemecko – † 17. september 1861, Friedrichroda) bol nemecký filozof, predstaviteľ starohegelovstva.

## Literatúra
* Carl von Prantl: Hinrichs, Hermann Friedrich Wilhelm. In: Allgemeine Deutsche Biographie (ADB). Band 12, Duncker & Humblot, Leipzig 1880, S. 462 f
* Jürgen Gebhardt: Hinrichs, Hermann Friedrich Wilhelm. In: Neue Deutsche Biographie (NDB). Band 9, Duncker & Humblot, Berlin 1972, ISBN 3-428-00190-7, S. 187 f. (Digitalisat) 
* Deborah-Sun Hee Thiele: Hinrichs, Hermann Friedrich Wilhelm. In: Biographisch-Bibliographisches Kirchenlexikon (BBKL). Band 33, Bautz, Nordhausen 2012, ISBN 978-3-88309-690-2, Sp. 681–683
* Hinrichs, Hermann Friedrich Wilhelm. In: Meyers Konversations-Lexikon. 4. Auflage. Band 8, Bibliographisches Institut, Leipzig 1885–1892, S. 551–552
* Hinrichs, 2) Hermann Friedrich Wilhelm. In: Meyers Großes Konversations-Lexikon. 6. Auflage. Bd. 9, Bibliographisches Institut, Leipzig 1902–1909, S. 351–352.

## Externé odkazy
* Das Wesen der antiken Tragödie in ästhetischen Vorlesungen , Halle, 1827 

## Zdroj
* 
* 

Kategória:Nemeckí filozofi
Timofej Nikolajevič Granovskij

**Timofej Nikolajevič Granovskij** (* 9. marec 1813 – † 4. október 1855) bol ruský historik a sociológ, jeden z najvýznamnejších predstaviteľov západníctva.

## Externé odkazy
* 

Kategória:Narodenia v 1813
Kategória:Úmrtia v 1855
Kategória:Ruskí sociológovia
Kategória:Ruskí historici
Hipparchos z Nikaie

**Hipparchos z Nikaie** (* 190 pred Kr. – † 120 pred Kr.) je najväčší starogrécky astronóm, zakladateľ vedeckej astronómie založenej na pozorovaní, predchodca Ptolemaiov. Určil vzdialenosť Mesiaca a Slnka od Zeme. Je považovaný za zakladateľa trigonometrie 

Narodil sa v meste Nicea (dnes İznik, Turecko) a pravdepodobne zomrel na ostrove Rodos. Je známe, že ako astronóm pracoval minimálne od 147 pred Kr. do 127 pred Kr. Bol prvý, ktorý vytvoril kvantitatívne a presné modely pohybu Slnka a Mesiaca. Dosiahol to pravdepodobne pozorovaním alebo matematickými technikami od Chaldejcov z Babylonie. Vyriešil aj niekoľko problémov v sférickej trigonometrii. Medzi jeho ďalšie úspechy patrí objavenie zemskej precesie, zostavenie prvého komplexného katalógu hviezd a pravdepodobne aj vynájdenie astrolábu.
## Referencie

## Iné projekty

## Externé odkazy

* 

Kategória:Filozofi starovekého Grécka
Kategória:Astronómovia starovekého Grécka
Kategória:Obete atentátov
Kategória:Narodenia v 190 pred Kr.
Kategória:Úmrtia v 120 pred Kr.
Kategória:Osobnosti na gréckych poštových známkach
John Gray

**John Gray** (* 28. december 1951, Houston,  Texas, USA) je americký vzťahový poradca, prednášajúci a spisovateľ, autor kníh o partnerských vzťahoch.

V roku 1992 vydal knihu *Muži sú z Marsu, ženy sú z Venuše*, ktorá sa stala bestsellerom a témou všetkých jeho ďalších kníh a profesionálnych aktivít. 

Venuje sa téme rastu osobnosti, vzťahom medzi mužmi a ženami a ľudskou komunikáciou, i keď nemá žiadne akreditované psychologické ani iné vzdelanie. Napriek tomu je držiteľom čestného doktorátu na Governors State University v Illinois. 

Odborníci ho kritizujú za pseudovedecké názory a za to, že psychologické poznanie obmedzil na súhrn stereotypov. Okrem toho bol obvinený, že si časť myšlienok požičal od autorky Deborah Tannen. V reakcii na to síce priznal určité podobnosti, ale plagiátorstvo poprel a uviedol, že jej knihu ani nečítal.

## Bibliografia
* Men Are from Mars, Women Are from Venus 
* Mars and Venus on a Date 
* What You Feel You Can Heal
* Men, Women and Relationships 
* Mars and Venus in Love 
* Mars and Venus Together Forever: A Practical Guide to Creating Lasting Intimacy
* Mars and Venus in the Bedroom
* Men Are from Mars, Women Are from Venus. Book of Days 
* Mars and Venus Starting Over 
* How To Get What You Want and Want What You Have 
* Children Are from Heaven 
* Mars and Venus in Workplace 
* Truly Mars and Venus 
* The Mars and Venus Diet & Ecercise Solution 
* Why Mars and Venus Collide: Improving Relationships by Understanding How Men and Women Cope Differently with Stress 
* Mars and Venus: 365 Ways to Keep Passion Alive 
* Mars and venus: 365 Ways to Keep Your Love Alive 
* What You Mother Couldn´t Tell You and Your Father Didn´t Know 
* Mars and Venus in Touch (Enhancing the Passion with Great Communication) 
* Mars Venus Cards 

## V slovenčine
vydavateľstvo IKAR
* 1996 Muži sú z Marsu, ženy sú z Venuše
* 1999 Mars a Venuša začínajú odznova
* 2000 Ako získať, čo chcete, ako si vážiť, čo máte
* 2001 Mars a Venuša - 365 rád, ako si udržať lásku
* 2001 Mars a Venuša - 365 rád, ako si udržať vášeň
* 2001 Muži sú z Marsu, ženy sú z Venuše a deti sú z neba
* 2002 Praktické zázraky pre Mars a Venušu
* 2003 Mars a Venuša na pracovisku
* 2004 Mars a Venuša navždy spolu
* 2006 Zdravie a šťastie s Marsom a Venušou
* 2007 Mars a Venuša v spálni
* 2007 Mars a Venuša na rande
* 2008 Mars, Venuša a láska
* 2008 Musí sa Mars zraziť s Venušou?
* ? Čo vám matka nemohla povedať a otec to nevedel

## Referencie


## Iné projekty

## Externé odkazy
* John Gray 
* Oficiálna stránka 

## Zdroj
* 

Kategória:Spisovatelia USA
Kategória:Osobnosti z Houstonu
Histochémia

**Histochémia** je veda, ktorá sa zaoberá chemickým dokazovaním látok nachádzajúcich sa v mikroskopických štruktúrach tkanív živočíchov a pletív rastlín mikroskopickou technikou.

## Externé odkazy

* 

Kategória:Biochémia
Grécizmus

**Grécizmus** (lat.) je jazykový prvok prevzatý zo starej gréčtiny do iného jazyka, alebo podľa starej gréčtiny v ňom utvorený.

## Externé odkazy
* 

Kategória:Jazykoveda
Hudobná história

**Hudobná história** alebo **história hudby** je súčasť muzikológie zaoberajúca sa vznikom a vývinom hudby (teda dejinami hudby) alebo hudobnej kultúry.

História hudby je súhrnom týchto hudobnohistorickych disciplín:
*dejiny hudobnej pedagogiky
*dejiny hudobných nástrojov
*dejiny interpretácie hudby
*dejiny sociálneho postavenia hudobníkov
*dejiny štýlov a snáh v hudbe
*hudobná biografistika
*hudobná paleografia

## Pozri aj
*dejiny hudby

## Externé odkazy
* 

Kategória:Dejiny hudby
Literárna história

[náhľad|Kamenná doska obsahujúca časť [Epos o Gilgamešovi|Eposu o Gilgamešovi]]
**Literárna história** je disciplína literárnej vedy; história literatúry alebo jej predmet, čiže vývin literatúry. Zaoberá sa umeleckou literatúrou v jej chronologickom vývine od najstarších čias až po súčasnosť.

## Názory na dejiny literatúry
Podľa Veselovského sú dejiny literatúry dejinami spoločenského myslenia, ktoré sa prejavovalo vo filozofii, náboženstve a poézii, a zafixovalo sa pomocou slova. V dejinách poézie preniká nový životný obsah staré obrazy. Dejiny epiteta sú v miniatúre dejinami celého poetického vedomia.

## Pozri aj

* Dejiny talianskej literatúry
* Dejiny umenia
* Slovenská literatúra

## Externé odkazy
* 

Kategória:História
Kategória:Literatúra
Kategória:Dejiny literatúry
Vlado Gregor

**Vlado Gregor** (* 1. jún 1958) je slovenský filozof, predstaviteľ kresťanskej filozofie, ktorý hľadá *záchytné body, na ktorých sa stanú svornými, alebo sa aspoň zhodnú, ľudia rozličných názorov a pováh…*.

Uverejňuje prevažne v českých a slovenských kresťanských periodikách, ale aj v humoristickom časopise Kocúrkovo. Žije v Bratislave. Má manželku a jedného syna (Peter Gregor).

## Dielo
**Kódexy*, 1994
**Svedectvo času*, 2012
**Svedectvo času II. / Básne plné dobroty (Vladimír Gregor st.)*, 2015
**Meditácie nie príliš medové*, 2019
**Koronaglosy - Meditácie nie príliš medové IV.,* 2022

## Externé odkazy
* Rozhovor s Vladom Gregorom
* Rozhovor s Vladom Gregorom

Kategória:Slovenskí filozofi
Kategória:Kresťanskí filozofi
Kategória:Slovenskí publicisti
Historické

**Historické** je filozofická kategória charakterizujúca dôležité zvláštnosti procesu vývoja. Súvisí s ňou logické. Historické vyjadruje reálny proces vzniku a utvárania objektu, zatiaľ čo logické vzájomný vzťah jeho stránok. Historické a logické sa nachádzajú v dialektickej jednote. Jednota historického a logického sa prejavuje v tom, že historické zahŕňa v sebe logické do tej miery, do akej každý proces vývoja oplýva objektívnou tendenciou vedúcou k určitému výsledku, a v tom, že vzájomný vzťah stránok rozvinutého celku reprodukuje dejiny vzniku tohto celku. 

## Referencie

## Literatúra
* 

## Externé odkazy
* 

Kategória:Filozofický slovník
Kategória:Filozofické pojmy
Michal Greguš (filozof)

**Michal Greguš** (* 1. júl 1793, Pusté Úľany – † 27. september 1838, Bratislava) bol slovenský filozof a pedagóg. Niektorými estetickými názormi bol blízky s Karolom Kuzmánym. v rokoch 1831–1834 bol rektorom Evanjelického kolégia v Prešove.

## Bibliografia
* 1826 - *Compendium aestheticae*

## Externé odkazy
* 

Kategória:Narodenia v 1793
Kategória:Úmrtia v 1838
Kategória:Slovenskí filozofi
Kategória:Slovenskí pedagógovia
Kategória:Osobnosti Evanjelického kolégia v Prešove
Peter Greguš

**Peter Greguš** (* 25. február 1946) je slovenský filozof zaoberajúci sa filozofiou dejín, historik a publicista.

Vyštudoval Filozofickú fakultu UK, Bratislava 1964-1969, študijný odbor filozofia - história. V roku 1969 získal titul PhDr.. Od roku 1980 je kandidát filozofických vied, témou jej práce bola Kantova filozofia dejín. Aktívne prispieval publicistickými článkami, zameranými najmä na históriu, do rôznych novín a časopisov, prevažne ľavicovej orientácie. Spolupracoval s časopisom Parlamentný kuriér, Slovo, Národná obroda a pod. Pôsobil ako vysokoškolský pedagóg na Ekonomickej univerzite v Bratislave, kde sa venoval predovšetkým problematike filozofie. Je autorom, resp. spoluautorom viacerých publikácií učebnicového charakteru, ako aj monografie Utópia a antiutópia.  

## Referencie

## Zdroje
* 
* PhDr. Peter Greguš, CSc.  *Curriculum Vitae*

Kategória:Narodenia v 1946
Kategória:Slovenskí filozofi
Kategória:Slovenskí pedagógovia
Kategória:Filozofi dejín
Histriónstvo

::*Histriónstvo pejoratívne znamená komediantstvo. *
**Histriónstvo** je neuvedomené hranie a imitovanie výstupov alebo rolí. Pri hystériach skôr pre publikum, pri iných neurózach aj sám pre seba, hrá sa na významného umelca, veľkého filozofa, hrdinu a pod.

## Externé odkazy
* 

Kategória:F00-F99 Duševné poruchy a poruchy správania
Gróf

**Gróf** je pôvodne titul vysokého kráľovského úradníka vo Franskej ríši, postupne stavovské označenie, dedičný titul šľachtického rodu (šľachtický titul). V hierarchii sa umiestňuje nad vikomtom a pod markízom. Gróf patril k vysokej šľachte. V Uhorsku bol tento titul prvýkrát udelený v roku 1453, kedy kráľ Ladislav Pohrobok vymenoval Jána Huňadyho za dedičného grófa bystrického v Sedmohradsku. V Británii sa grófi stali neskôr earli.

## Referencie

## Pozri aj
* markgróf

## Iné projekty

## Externé odkazy
* 
* encyklopedie.seznam.cz/heslo/266674-hrabe (archív)

Kategória:Šľachtické tituly
Hľadanie

**Hľadanie** je snaha niečo nájsť, dosiahnuť, zistiť, objavovanie, pátranie; vykonávanie
hľadacej činnosti. Ako príklad hľadania môže slúžiť zdôvodňovanie.

## Iné projekty

## Externé odkazy
* 

Kategória:Filozofické pojmy
Christina Grofová

**Christina Grofová** (* 30. december 1941 – † 15. jún 2014) bola americká psychiatrička, manželka Stanislava Grofa, predstaviteľka new age.

## Dielo
* Grof, Stanislav; Grof, Christina: *Krize duchovního vývoje*. Praha, Chvojkovo nakladatelství 1999, ISBN 80-86183-09-2
* Grof, Stanislav; Grof, Christina: *Nesnadné hledání vlastního já*. Praha, Chvojkovo nakladatelství 1999, ISBN 80-86183-10-6

## Referencie


Kategória:Narodenia 30. decembra
Kategória:Narodenia v 1941
Kategória:Úmrtia 15. júna
Kategória:Úmrtia v 2014
Kategória:Psychiatri USA
Robert Grosseteste

220px|náhľad|Robert Grosseteste
**Robert Grosseteste** alebo **Robertus Lincolniensis** alebo **Robertus Grosseteste** alebo **Robert Greathead** (Veľkohlavý) (1175 Stradbrook alebo Stradbroke – † 9. október 1253 Lincoln) bol anglický filozof, biskup lincolnskej diecézy, významný predstaviteľ scholastiky, autor komentárov k novoobjaveným Aristotelovým spisom (najmä Fyzika) a Etika Nikomachova. Mimoriadny význam má jeho pokus matematicky opísať prírodné javy. Grosseteste, známy ako jeden z najučenejších mužov stredoveku, sa považuje za prvého učenca, ktorý spísal kompletný súbor krokov potrebných na uskutočnenie vedeckého experimentu.

Robert Grosseteste bol silne ovplyvnený názormi Augustína z Hippa, Anselma z Canterbury a arabských novoplatonikov.

## Externé odkazy

* 
Thomas E. Woods Jr. Ako katolícka cirkev budovala západnú civilizáciu, Redemptoristi - Slovo medzi nami, 2010, ISBN 978-80-89342-15-0. s. 98-99.
*Electronic Grosseteste, životopis a latinské texty
*''Stanford encyclopedia of philosophy'', heslo Robert Grosseteste
*''Encyclopedia Britannica '', heslo Robert Grosseteste
*''Catholic encyclopedia'', heslo Robert Grosseteste

Kategória:Narodenia v 1175
Kategória:Úmrtia v 1253
Kategória:Stredovekí filozofi
Kategória:Anglickí filozofi
Kategória:Stredovekí astronómovia
Javorinka (prítok Bielej vody)

**Javorinka**, hovorili mu *Javorový potok* i *Javorinský potok*  (, , ) je tatranská rieka v severnej časti Východných Tatier, je to pravostranný prítok Bielej vody, má dĺžku  (pričom  úsek tvorí slovensko-poľskú štátnu hranicu) a je tokom IV. rádu. Tečie územím okresu Poprad.

Na hornom toku preteká Zadnou Javorovou dolinou, potom pokračuje Javorovou dolinou. Na dolnom toku preteká Ždiarskou brázdou, kde sa koryto výraznejšie horizontálne vlní a vytvára niekoľko sihotí.  Javorinka je vysokohorským tokom so snehovo-dažďovým režimom odtoku. Pri horárni Vojtasová utvorila veľký riečny ostrov (sihoť).

## Prameň
Javorinka má svoj prameň v Žabom plese Javorovom, ktoré nemá viditeľný prítok. 

## Smer toku
Po krátkom povrchovom toku sa stráca vo výške  pod skaliskami a znova sa objavuje na povrchu až po vyplynutí zo Zadného rígľového oka vo výške . Potom je už stále viditeľný. Smeruje na sever a od Tatranskej Javoriny severným úpätím Belianskych Tatier pokračuje severovýchodným smerom, potom sa pri Podspádoch obracia na severozápad a južne od Jurgova splynie  v  s pohraničnou riekou Bialkou. Plocha jeho povodia je  

## Prítoky
*Pravostranné:  Zadná a Predná Sobkova voda, Suchá voda, Čierny potok s neveľkým prítokom – Ľadovým potokom, Kolový potok a Meďodolský potok s dvoma vlastnými prítokmi, Jahňacím potokom a Štefankou. 
*Ľavostranné: Rígľová voda, Žabí potok, Zelený potok, Svišťovský potok, Široký potok s dvoma nepatrnými prítokmi – Medveďou a Pitoniakovou vodou a na dolnom toku Biely potok.  

## Geomorfologické celky
*Tatry, geomorfologický podcelok Východné Tatry, pričom tvorí hranicu medzi geomorfologickými časťami:
**Vysoké Tatry (na západe)
**Belianske Tatry (na východe)
*Podtatranská brázda, geomorfologický podcelok Ždiarska brázda

## Obce
*Tatranská Javorina
*osada Podspády

## Referencie


## Iné projekty

## Externé odkazy
* na turistickej mape    

Kategória:Rieky na Slovensku
Kategória:Povodie Dunajca
Kategória:Vodné toky vo Vysokých Tatrách
Kategória:Vodné toky v Belianskych Tatrách
Kategória:Vodné toky v Ždiarskej brázde
Kategória:Vodné toky v okrese Poprad
Grupoid

**Grupoid** je jedna zo základných algebraických štruktúr v abstraktnej algebre. Je to množina spojená s jednou operáciou, ktorá musí byť voči tejto množine uzavretá.

Grupoid je najjednoduchšia štruktúra. Obmedzeniami, či už na operáciu (vyžadovanie jej asociativity, komutativity), prípadne vyžadovaním výskytu určitého (neutrálneho a/alebo inverzného) prvku v množine, sa vytvárajú ďalšie štruktúry ako napríklad pologrupy (grupoidy, ktorých operácia je asociatívna) a grupy (grupoidy s asociatívnou operáciou a zároveň s výskytom neutrálneho a inverzného prvku).

## Definícia
Grupoid je množina *M* vybavená jednou binárnou operáciou ⊙ : *M* × *M* → *M*, ktorá zobrazuje každé dva prvky danej množiny na iný prvok. Všeobecný zápis grupoidu je (*M*, ⊙), kde *M* je označenie množiny a ⊙ je označenie príslušnej operácie. Operácia musí byť voči množine uzavretá, t. j. musí platiť, že pre každé *a*, *b* z *M* výsledok operácie *a* ⊙ *b* taktiež patrí do *M*. Matematicky:
: \forall a,b \in M \implies a \odot b \in M.

## Externé odkazy
* 

## Zdroj

Kategória:Algebrické štruktúry
Kategória:Binárne operácie
Hľadenie na boha

**Hľadenie na boha** v katolicizme je videnie Boha tvárou v tvár, takého aký je. Je to cieľ putovania človeka tu na zemi.

## Externé odkazy
* 

Kategória:Boh
Kategória:Katolicizmus
Hľadanie psychoterapeutickej pomoci

**Hľadanie psychoterapeutickej pomoci** nastáva obyčajne vtedy, keď človek nestačí žiť tak, ako ostatní. Keď má problémy, ktoré sa mu hromadia a ktoré nie je schopný riešiť. Keď sa mu kumulujú neuspokojivé situácie v rodine, v práci. Keď si nerozumie s najbližšími. Keď sa jednoducho medzi tým, čo je, a tým, čo by podľa neho malo byť, prehlbuje priepasť.

Keď táto situácia narastá, nie je to už len pocit nespokojnosti alebo smútku z tejto situácie, ale pribúdajú neprimerané psychické symptómy, stavy únavy nezodpovedajúce záťaži, úzkostné stavy, niekedy pristupuje nespavosť, inokedy podráždenosť a nepokoj atď.

Často sa môžu pridružiť, alebo od začiatku môžu prevládať niektoré telesné ťažkosti, ako stavy neprimeranej dušnosti, búšenie srdca, inokedy to môžu byť tráviace problémy, bolesti žalúdku bez skutočnej organickej poruchy, striedanie hnačiek a zápchy, brušné koliky, chvenie, pocity chladu alebo horúčavy, záchvaty silného potenia a podobne.

## Externé odkazy
* 

Kategória:Psychológia
Hľadisko

**Hľadisko** môže byť:
* náhľad, stanovisko, postoj, zorný uhol
* priestor na kultúrnom predstavení vyhradený pre divákov, pozri hľadisko (priestor)
Asociatívny grupoid

**Asociatívny grupoid** (alebo **Pologrupa**) je grupoid s asociatívnou operáciou.

## Príklady

* Každá grupa je súčasne pologrupou. Príkladom pologupy, ktorá nie je grupou, je (\mathbb N,+), t.j. množina prirodzených čísel s operáciou sčítavania.
* Matice rozmerov *n×n* s operáciou násobenia matíc.
* Prirodzené čísla a operácia maximum. Všeobecnejšie, každý polozväz je súčasne pologrupa.

## Vlastnosti

Každá konečná pologrupa obsahuje prvok, ktorý je idempotentný. 

## Referencie

## Externé odkazy
* 

## Zdroje
* 

Kategória:Algebrické štruktúry
Hlas (zvukový prejav)

**Hlas** je zvukový prejav ľudí a mnohých živočíchov vytváraný hlasovými orgánmi. Je akustickým základom ľudskej reči a spevu. Základný tón vzniká v hrtane rozkmitaním hlasiviek prúdom vzduchu z pľúc, zosilňuje sa sústavou rezonančných dutín v hrudníku a hlave. Podľa Aristotela je to druh zvuku oduševnenej bytosti. Hlas je zvuk, ktorý má nejaký význam a nevzniká prosto tým, že sa vzduch vydychuje, ako keď sa kašle, ale tým, že vzduch, ktorý je v priedušnici, na ňu naráža.

Kmitočtové rozpätie ľudského hlasu je od 64&nbsp;Hz po 1&nbsp;024-2&nbsp;048&nbsp;Hz.

## Iné projekty

## Externé odkazy
* 
* 

Kategória:Akustika
Kategória:Fonetika
Kategória:Spev
Audioslave (album)

***Audioslave*** je prvý štúdiový album americkej hard rockovej skupiny Audioslave, vydaný 19. novembra 2002.

## Zoznam skladieb
# „Cochise“ – 3:12
# „Show Me How to Live“ – 4:37
# „Gasoline“ – 4:40
# „What You Are“ – 4:09
# „Like a Stone“ – 4:54
# „Set It Off“ – 4:23
# „Shadow on the Sun“ – 5:13
# „I Am the Highway“ – 5:35
# „Exploder“ – 3:26
# „Hypnotize“ – 3:27
# „Bring 'Em Back Alive“ – 5:29
# „Light My Way“ – 5:03
# „Getaway Car“ – 4:59
# „The Last Remaining Light“ – 5:17

Kategória:Hudobné albumy z 2002
Kategória:Albumy skupiny Audioslave
Kategória:Debutové albumy
Kategória:Hudobné albumy produkované Rickom Rubinom
Guelf

**Guelfi** boli prívrženci pápežskej strany bojujúcej s cisárskou stranou o moc; protivníci ghibellinov. Guelfom bol napr. Dante Alighieri.

## Externé odkazy
* 

Kategória:História
Hlasisti

**Hlasisti** boli príslušníci národne uvedomelej slovenskej inteligencie, zoskupenej okolo časopisu *[[Hlas (časopis)|Hlas]]* (vychádzal v rokoch 1898 – 1904) a po jeho zániku okolo časopisov *[[Slovenský týždenník]]*, *[[Slovenský obzor]]*, *[[Slovenský denník]]* a i. Hlasisti vyžadovali mravnú obrodu slovenskej spoločnosti, aktivizáciu politického, hospodárskeho a kultúrneho života, občianskeho práva a slobody, demokratické reformy správy, súdnictva a verejného života v Uhorsku, česko-slovenskú spoluprácu, vystúpili s kritikou politickej línie a ideológie Slovenskej národnej strany. 

Boli odporcovia zástancov federalizácie Uhorska a tým aj odporcovia začlenenie Slovenska do prípadnej uhorskej federácie.

Ideovým vodcom hlasistov bol Tomáš Garrigue Masaryk. Hlavnými predstaviteľmi boli Vavro Šrobár a Pavel Blaho.

## Referencia


## Externé odkazy
* 

Kategória:Dejiny Slovenska
Hlasitosť

**Hlasitosť** je subjektívna miera intenzity zvuku.

## Externé odkazy
* 

Kategória:Akustika
Kategória:Zvuk
Hlasivky

thumb
**Hlasivky** (lat. plicae vocales) sú hlavným fonačným orgánom cicavcov. Sú to zložené útvary v hrtane, skladajúce sa z hlasivkového svalu, ktorým sa pripájajú na krhlovité chrupky a utvárajú hlas. Štrbinu (glottis) medzi hlasivkami ohraničujú aj vnútorné plochy krhlovitých chrupiek. Tieto chrupky ich svojimi pohybmi pri fonácii približujú alebo odďalujú.

Lekársky odbor, ktorý sa zaoberá zdravím hlasiviek a hlasu sa nazýva **foniatria**.

## Uloženie
Pri pohľade z ústnej dutiny sú hlasivky vidieť hneď za hrtanovou príklopkou, ktorá pri prehĺtaní chráni vstup do hrtanu. Hlasivkové svaly a väzy sa napínajú medzi hlasivkovým výbežkom krhlovitej chrupavky a zadným okrajom štítnej chrupavky.

## Popis
Hlasivkové riasy sú veľmi pružné - samotný hlasivkový výbežok je tvorený elastickou chrupavkou, hlasivkový väz, čo je vlastne zosilnená fibroelastická membrána hrtanu, je tiež z elastických vlákien. Hlasivkový väz slúži ako opora mäkším hlasivkovým riasám, ktoré sú tvorené záhybmi sliznice. Prirodzené napätie väzu tak môže byť ovplyvňované vôľou - ku každému hlasivkovému väzu prilieha priečne pruhovaný hlasivkový sval.
Medzi väzmi sa nachádza hlasivková štrbina (lat. rima glottidis), ktorá má pri dýchaní tvar pretiahnutého, rovnoramenného trojuholníka - pri fonácii však napätie svalu spôsobí, že sa k sebe hlasivkové riasy po celej diaľke priblížia.

## Tvorba hlasu
Pri približovaní hlasivkových rias dôjde k tomu, že pri výdychu do nich vzduch naráža a odpudzuje ich od seba. Vďaka svojej pružnosti sa riasy hneď vracajú do pôvodnej polohy, rozochvievajú sa a spôsobujú pravidelné prerušovanie prúdu vydychovaného zvuku.
Tón hlasu záleží na rezonančnej frekvencii kmitajúcich hlasiviek. U dospelého muža sa táto frekvencia pohybuje okolo 125 Hz, u dospelých žien je asi 210 Hz, u detí cez 300 Hz.

## Externé odkazy
* 

Zatiaľ je frekvencia ľudi 125 Hz,210Hz,300Hz,bude 100Hz,200Hz,400Hz....

Kategória:Anatómia
Kategória:Spev
Hláska

**Hláska** je najmenší zvukový prvok reči; hlásky sa delia na samohlásky a spoluhlásky. Hláska je najmenšia komplexná jednotka materiálneho (fonetického) systému jazyka abstrahovaná z lineárneho toku reči ako paralela členenia jazykových foriem na fonémy; fonetická paralela fonémy.

## Externé odkazy
* 

Kategória:Jazykoveda
Kategória:Fonetika
Kategória:Fonológia
Očná guľa

náhľad|350px|Prierez ľudského oka
**Očná guľa** () je pohyblivý útvar uložený v tvárovej časti lebky v očnici (*orbita*) v tukovom tkanive, v ktorom sa otáča pomocou okohybných svalov.

Okom prebieha myslená os, ktorá je spojnicou pozorovaného predmetu s miestom najostrejšieho videnia na sietnici  - ústredná jamka (*fovea centralis*). Očná guľa je len približne guľovitá. Predozadný rozmer (cez očnú os) je asi o 1 cm väčší ako transverzálny a vertikálny priemer. 

Stena očnej gule sa skladá z troch vrstiev; vonkajší väzivový obal očnej gule (tunica fibrosa bulbi) tvorí očné bielko a rohovka. Strednú vrstvu, cievnatý obal očnej gule (*tunica vasculosa bulbi*), tvorí cievovka, vráskovec a dúhovka. Vnútornú vrstvu očnej gule (*tunica interna bulbi*) tvorí sietnica s tyčinkami a čapíkmi.

V hrote očnice vystupuje z oka zrakový nerv a vstupuje tepna privádzajúca krv pre celé oko, vstupujú tu aj nervy pre ovládanie svalov v oku. Tieto útvary sú uložené v tukovom tkanive. 

Miesto, kde vystupuje z očnej gule zrakový nerv, sa nazýva slepá škvrna. Je bez tyčiniek a čapíkov. 2/3 vnútorného priestoru očnej gule vypĺňa hmota nazývaná sklovec. Na vráskovci je zavesená šošovka.

Kategória:Anatómia oka
Slabikotvorná spoluhláska

**Slabikotvorná spoluhláska** alebo **sonanta** je hláska v jadre slabiky. Je to hláska (samohláska alebo spoluhláska), ktorá tvorí tú časť slabiky, ktorá má najvyššiu zvučnosť. Zo spoluhlások môžu byť sonantami iba sonóry (v slovenčine konkrétne zo sonór r, ŕ, l a ĺ).

## Zdroj
* 

Kategória:Gramatika
Kategória:Fonetika
Hláskoslovie

**Hláskoslovie** podáva výklad o zvukovej stránke reči. Hovorí sa v ňom o tvorení hlások, o ich vlastnostiach, o radení hlások v slovách a o používaní jednotlivých hlások.

## Pozri aj
* hláska
* ortoepia
 
## Externé odkazy
* 

Kategória:Jazykoveda
Guma

**Guma** môže byť
*ako materiál: pružná látka získavaná vulkanizáciou prírodného alebo syntetického kaučuku, pozri guma (materiál)
*v botanike: bezfarebná lepivá a na vzduchu tuhnúca a tmavnúca šťava vytekajúca samovoľne z pletív rastlín v dôsledku stresových faktorov alebo po poranení, synonymum: glej, pozri guma (rastlina)
*predmet vyrobený primárne z materiálu guma a určený na odstraňovanie písma, kresby a podobne, pozri guma (gumovanie)
*v odevoch: pružná šnúrka z vulkanizovaného kaučuku opradená priadzou, ktorá sa dáva do odevov a bielizne na obopnutie, priľahnutie či stiahnutie, pozri guma (odevy)
*v slangu:
** prezervatív
** stredný stupeň opilosti
** mierna retardácia žaby

## Pozri aj
*žuvacia guma
Hlava (anatómia)

thumb|Anatomické zobrazenie ľudskej hlavy
**Hlava** je horná časť tela živočíchov, zväčša pohyblivo oddelená od ostatného tela, centrum zmyslových orgánov, začína sa v nej tráviaca sústava a dýchacia sústava.

## Stavba ľudskej hlavy
Hlava je tvorená z 28 samostatných kostí. Tieto kosti dohromady tvoria lebku. Najhornejšiou a zároveň aj najpevnejšiou oblasťou je horná časť lebky nazývaná *kranium* čiže mozgová schránka, v ktorej sa nachádza mozog.

Mimika tváre je zaisťovaná viac ako 30 svalmi, ktoré ľuďom umožňujú vyjadrovať emócie pomocou zmien výrazu tváre (napríklad úsmev či mračenie). Horná časť hlavy je chránená vlasmi, ktoré slúžia ako prirodzená termoregulácia. Priemerná hmotnosť hlavy dospelého človeka je asi 3,6 kilogramu, hlava sa pozdĺž osi chrbtice môže otáčať o uhol asi 150°.

Podľa Platóna je hlava je sídlo rozumovej duše.

## Iné projekty

## Externé odkazy
* 
* 

Kategória:Biológia
Kategória:Fyziológia
Ludwig Gumplowicz

**Ludwig Gumplowicz** (* 8. marec 1838, Krakov, Poľsko – 19. august 1909, Graz, Rakúsko) bol poľský sociológ a právnik židovského pôvodu, predstaviteľ sociologickej právnej školy, stúpenec organizcizmu a sociálneho darvinizmu.

Zaoberal sa aj teóriou štátu.

## Externé odkazy
* 

Kategória:Poľskí sociológovia
Kategória:Poľskí právnici
Kategória:Poľské osobnosti židovského pôvodu
Kategória:Osobnosti z Krakova
Kategória:Vyučujúci na Univerzite v Graze
Guna

**Guna** (sans.) je základná zložka pralátky, kvalita kozmickej energie. Rozlišujú sa tri guny:
tamas, radžas a sattva. Ich kombináciou vzniká mnohotvárna (druhotná) príroda.

## Externé odkazy
* 

## Pozri aj
* prakrti

Kategória:Sanskritské výrazy
Romano Guardini

**Romano Guardini** (* 17. februára 1885, Verona, Taliansko – † 1. október 1968, 
Mníchov, Nemecko) bol nemecký filozof talianskeho pôvodu,  kňaz , predstaviteľ náboženskej filozofie, katolícky teológ a pedagóg .

Mal veľký vplyv na vedenie katolíckej mládeže a v liturgickom hnutí. Guardini vychádza z úvah o protikladne štruktúrovanom svete živo konkrétneho (Lebendig-Konkreten), keď pristupuje k človeku ako osobe (Person): človeku je podľa Guardiniho daný jedinečný, neopakovateľný život, ktorý sa napĺňa v
stretnutí s transcedentnom.

## Dielo
* *Vom Geist der Liturgie*, 1918
* *Gottes Werkleute. Briefe ber Selbstbildung*, 1921
* *Der Gegensatz, Versuche zu einer Philosophie des Lebendig-Konkreten*, 1925
* *Grundlegung der Bildungslehre*, 1928
* *Das Gute, das Gewissen und die Sammlung*, 1929
* *Christliches Bewusstsein*, 1935
* *Das Wesen des Christentums*, 1937
* *Welt und Person, Versuche zur christlichen Lehre vom Menschen*, 1939
* *Die letzten Dinge, Die christliche Lehre wom Tode, der Läuterung nach dem Tode, Auferstehung, Gericht und Ewigkeit*, 1940
* *Der Tod des Sokrates*, 1943
* *Die Lebensalter*, 1944
* *Freiheit, Gnade, Schicksal*, 1948
* *Das Ende der Neuzeit, Ein Versuch zur Orientierung*, 1950
* *Sorge um den Menschen*, 1962
* *Begegnung und Bildung*, (spolu s O. F. Bollnowom), 1956

### Slovenské preklady
* *Krížová cesta Pána a Spasiteľa nášho*, 1948, Verbum, Košice .
* *Pán. Úvahy o osobe a živote Ježiša Krista*, Slovenskí jezuiti, Ontario, Canada, 1992 .
* *O živom Bohu*, Slovenská biblická spoločnosť, 1992, ISBN 80-85223-12-0.
* *Úvod do modlitby *, Dobrá kniha, 1993, ISBN 80-7141-029-2.
* *Zborník prednášok o Romanovi Guardinim *, Vydavateľstvo Michala Vaška, 1993, ISBN 80-7165-053-6.
* *Moc, Pokus ukázať cestu*, Vydavateľstvo Michala Vaška, 1995, ISBN 80-7165-031-5.
* *Pánova cirkev, Meditácie o podstate a úlohe Cirkvi*, Spoločnosť Božieho slova, 1997, ISBN 80-8522-346-5.
* *Nedeľa včera, dnes a navždy*, Dobrá kniha, 1999, edícia: Časové náboženské otázky, v origináli: *Der Sonntag: gestern, heute und immer*, ISBN 80-7141-274-0.
* *Prijať sám seba, Človeka spozná len ten, kto pozná Boha*, Dobrá kniha, 2000, ISBN 80-7141-296-1.
* *Posledné veci*, Dobrá kniha, 2001, edícia: Časové náboženské otázky, v origináli: Die letzten Dinge ..., ISBN 80-7141-321-6.
* *Sloboda a zodpovednosť*, Dobrá kniha, 2001, edícia: Časové náboženské otázky, v origináli: *Freiheit und Verantwortung*, ISBN 80-7141-322-4.
* *Technika a človek*, Dobrá kniha, 2001, edícia: Časové náboženské otázky, ISBN 80-7141-330-5.

## Literatúra
* Hanus, Ladislav: *Romano Guardini, Mysliteľ a pedagóg storočia*, Lúč, 1994, ISBN 80-7114-124-0 .

## Referencie

* 

## Iné projekty

## Externé odkazy
* Romano Guardini: Skutočnosť je okrúhla - postoy.sk
* Životopis - databazeknih.cz

Kategória:Nemeckí teológovia
Kategória:Nemeckí filozofi
Kategória:Nemeckí pedagógovia
Kategória:Kresťanskí spisovatelia
Kategória:Držitelia Radu Pour le Mérite
Kategória:Osobnosti z Verony
Hlina

náhľad|Hlinové pole

**Hlina** je zemina s obsahom 3050&nbsp;% častíc väčších ako 0,01&nbsp;mm. Hliny sú tvorené prevažne prachovými časticami. V menšom množstve obsahujú piesočnatú a ílovú frakciu. Vznikajú priamym zvetrávaním rôznych hornín a sú často sfarbené hydroxidmi železa do hneda, žlta alebo hrdzavohneda. 

Podľa podmienok vzniku rozoznávame:

***Eluviálne hliny**vznikli zvetrávaním pôvodných hornín a ostali na mieste. Z miesta svojho vzniku neboli premiestnené. Obsahujú netriedený horninotvorný materiál a úlomky navetralej materskej horniny.
***Deluviálne hliny**nachádzajú sa na svahoch, kde boli premiestnené dažďovou vodou a a boli transportované gravitáciou. Sú netriedené, alebo len čiastočne triedené a môžu obsahovať úlomky materskej horniny.
***Aluviálne hliny**sú to riečne sedimenty naplavené vodnými tokmi. Vyskytujú sa v údolných nivách riek a na riečnych terasách. Usadzujú sa v záplavovom pruhu riek počas povodní.

## Iné projekty

## Externé odkazy
* 

Kategória:Pedológia
Günz

**Günz** alebo nepresne **druhá ľadová doba** alebo **prvá ľadová doba** je glaciál v alpskom zaľadnení. Spadá do obdobia zhruba 620 000 – 1,4 miliónov pred Kr. resp. 620 000 – 1 milión pred Kr. (potom v nordickom systéme zodpovedá pravdepodobne helme + artern + menap), alebo podľa niektorých autorov zodpovedá nordickému elsteru v širšom zmysle (čiže cca 350 000/400 000 pred Kr. –  600 000 pred Kr.).

Definoval ho v roku 1901 Albrecht Penck.

Kategória:Glaciály
Hluk

**Hluk** je zvuk s neurčitou výškou, nemajúci stály kmitočet; možno síce niekedy
približne určiť, či znejú vysoko, hlboko alebo v strednej polohe, ale nemôžeme
ich výšku stanoviť tak presne ako pri tónoch, a preto ich ani nemôžeme zahrať
na hudobnom nástroji.

Príklady: praskanie, rana, syčanie, škrípanie, šramot, šum, zvuk činely, zvuk malého bubienka, 
zvuk triangla

## Iné projekty

## Čo môže hluk spôsobovať?
1. Čo môže hluk spôsobovať?

## Externé odkazy
* 

Kategória:Akustika
Kategória:Emisie dopravných prostriedkov
Günz-mindel

**Günz-mindel** je interglaciál v alpskom zaľadnení, ktorý oddeľoval günz a mindel. Trval od 480/500/600 000 pred Kr. – po cca 620 000 pred Kr. (potom pravdepodobne zodpovedá nordickému voigstedtu, čo je časť kromeru) alebo podľa niektorých autorov 300/320 000 – 350/400 000 pred Kr. (potom zodpovedá nordickému dömnitz + fuhne + holstein). 

Kategória:Interglaciály
Hlúposť

**Hlúposť** je opak múdrosti. Podľa Kanta to je nedostatok súdnosti. Hlúpy človek sa nazýva **hlupák**.

## Terminológia
Synonymický slovník slovenčiny SAV z roku 2004 uvádza tieto synonymné označenia hlupáka: 
*spisovné výrazy: a) **sprosták**, **chumaj**, **chmuľo**, **chruňo**, **trpák**, **truľo**, **trkvas**, **tupec**, **tupák**, **tupáň**, **kubo**, **trúba**, **krpčiar**, (zriedkavo) **tupohlavec**, **ďuro**, **ľoľo**, **zadebnenec**, **zadubenec**, **tĺk**, **mumko**, **mumo**, **mumaj**, **mumák**, (zriedkavo) **hlúb**, **blázon**,  **dilino**,  **šibnutý**, **dubová hlava**, **zadebnená hlava**, **prázdna makovica**, (zriedkavo) **trúd**, **debil**, **idiot**, **kretén**, **imbecil**, **somár**, **osol**, **bumbaj**, **trubiroh**, **bambuch**, **trúp**, **ľaľo**, **primitív**, **obmedzenec**, **ignorant**, **mamľas**, **chren**, **ozembuch**, **mameluk**, **tr(d)lo**, **ťulpas**, **bibas**, **hotentot**, **šiši**, **hovädo**, **kôň**, **vôl**, **baran**, (zriedkavo) **teľpis**, **šaluga**; b) pre ženu: **hlupaňa**, **sprostaňa**, (zriedkavo) **tupaňa**, **prázdna makovica**, **šibnutá**, **primitívka**, (zriedkavo) **trlica**, **ignorantka**,  **obmedzenkyňa**,  **kača**, (zriedkavo) **chuchma**, **krava**, **koza**, **hus**, **somarica**; 
*výrazy zo subštandardu: a) *blbec*, *blb*, *blbáň*, *chňup*, *magor*, *cvok*, *mešuge*, *mišuge*, *debo*; b) pre ženu: *blbaňa*.

## Iné projekty

## Zdroj
* 
* 

Kategória:Filozofický slovník
Kategória:Sociológia
Kategória:Immanuel Kant
Kategória:Inteligencia
Georges Gurvitch

**Georges Gurvitch** (alebo **Jorge Gurvitch**, narodený ako **Georgij Davidovič Gurvič**) (* 11. november 1894, Novorossijsk – † 12. december 1965, Paríž) bol francúzsky sociológ a filozof ruského pôvodu, zakladateľ dialektického hyperempirizmu, výrazne zasahoval do politickej sociológie.

## Externé odkazy
* 

Kategória:Narodenia v 1894
Kategória:Úmrtia v 1965
Kategória:Francúzski sociológovia
Kategória:Francúzski filozofi
Kategória:Ruskí sociológovia
Kategória:Ruskí filozofi
Kategória:Absolventi Petrohradskej štátnej univerzity
Kategória:Vyučujúci na Štrasburskej univerzite
Hmat

right|140px

**Hmat** je telesný zmysel, ktorého sídlom je koža. V koži sú umiestnené zhluky zmyslových buniek citlivých na vnímanie dotyku, tlaku, chladu, tepla a bolesti. Pri vnímaní dotyku a tlaku vzniká komplexný hmatový vnem. Informácia sa presunie až do mozgu. Hmatom sa môže rozpoznávať kvalita povrchu predmetu, ich veľkosť, tvar, konzistencia, smer pohybov. V koži sú umiestnené hmatové telieska.

## Pozri aj
* Anaháta

## Iné projekty

## Externé odkazy
*
Gunpowder

náhľad|Gunpowder
**Gunpowder** (; pchin-jin: *zhū chá* – doslovne „perlový čaj“) je čínsky zelený čaj vyrobený z mladých čajových listov tmavozelenej farby. List je pevne zvinutý do tvaru perly (granuly). Poskytuje číry nápoj trpkej chuti s jemnou dymovou arómou.

## Externé odkazy
* 

 

Kategória:Zelený čaj
Kategória:Čínsky čaj
Out of Exile

***Out of Exile*** je druhý štúdiový album americkej hard rockovej skupiny Audioslave, vydaný celosvetovo dňa 23. mája 2005 a o deň neskôr v USA. Skladba „Doesn't Remind Me“ bola v roku 2006 nominovaná na cenu Grammy v kategórii Najlepší hardrockový výkon.

## Zoznam skladieb
* Všetky texty napísal Chris Cornell; všetku hudbu zložila skupina Audioslave.

# „Your Time Has Come“ - 4:15
# „Out of Exile“ - 4:51
# „Be Yourself“ - 4:39
# „Doesn't Remind Me“ - 4:15
# „Drown Me Slowly“ - 3:53
# „Heaven's Dead“ - 4:36
# „The Worm“ - 3:57
# „Man or Animal“ - 3:53
# „Yesterday to Tomorrow“ - 4:33
# "„Dandelion“ - 4:38
# „#1 Zero“ - 4:59
# „The Curse“ - 5:09

Kategória:Hudobné albumy z 2005
Kategória:Albumy skupiny Audioslave
Kategória:Hudobné albumy produkované Rickom Rubinom
Hmota galaxie

**Hmota galaxie** sú hviezdy a medzihviezdna hmota, hmloviny a kozmické žiarenie. Hmota galaxie je prevažne v plazmatickom stave, v menšom množstve v stave degenerovaného plynu, v nepatrnom množstve je to neutrálny plyn a úplne zanedbateľné je kvapalné skupenstvo a tuhé skupenstvo (planéty, mesiace, medzihviezdny prach).

## Externé odkazy

* 

Kategória:Galaxie
Gýč

náhľad|Záhradný trpaslík
**Gýč** (z nemeckého *Kitsch*) je odvodený umelecký prejav súčasnosti a minulosti bez pravých umeleckých hodnôt, využívajúci obľubu určitých námetov a motívov, v podaní tradičnom i módnom. Gýč sa zväčša prejavuje nízkym nárokom na umelecký ako abstraktno-logický úsudok jeho potenciálneho prijímateľa. Všeobecná zrozumiteľnosť alebo citovosť umeleckého diela však ešte nie je príznakom gýču. Podmienkou vzniku gýča je preberanie postupov a myšlienok, ktoré samé o sebe síce majú zmysluplnú históriu, ale zlepené sú dohromady spôsobom, ktorý výslednému dielu nedodáva žiadnu pridanú hodnotu. Gýč postráda jednak schopnosť tradovať pôvodné umelecké prvky a takisto nedokáže vytvárať ani avantgardné umelecké syntézy. 

Od druhej polovice 19. storočia sa za gýč označujú nevkusné diela a predmety v oblasti výtvarného umenia a výraz sa postupne preniesol aj do ostatných umení. V súčasnosti však skôr prevláda konsenzus, že gýč nemusí byť nevyhnutne nevkusný, iba mu chýba hĺbka, (pridaná) umelecká hodnota. Z toho sa následne vyvodzuje, že na gýči nie je nič zlé, pokiaľ je priznaný, transparentný, nevydáva sa za umenie ("každý má svoj obľúbený gýč").

## Iné projekty

## Externé odkazy

* 

Kategória:Umenie
Gymnasion

thumb|Gymnasion na Kóse
**Gymnasion** (gr.) bola inštitúcia slúžiaca pre telesnú a neskôr aj duševnú výchovu mužskej mládeže v antickom Grécku. 

Prednášali tu aj filozofovia a presadzovala sa myšlienka kalokagatie – dosiahnutia harmónie telesných a duchovných hodnôt.

V jednom z takýchto gymnázií sa odohráva beseda, ktorú opisuje Platon v dialógu "Laches".

## Referencie


## Iné projekty

## Externé odkazy
* 

Kategória:Pedagogika
Kategória:Spoločnosť v starovekom Grécku